სერბეთის ეროვნული მუზეუმი
სერბეთის ეროვნული მუზეუმი (სერბ. Народни музеј Србијe [Narodni muzej Srbije]) — უდიდესი და უძველესი მუზეუმი ბელგრადში, სერბეთი. ის მდებარეობს ბელგრადის ცენტრალურ ზონაში, რესპუბლიკის მოედანზე, ყოფილი თეატრის მოედანსა და სამ ქუჩას შორის: ჩკა ლიუბინა, ვასინა და ლაზე პაჩუა. მისი მთავარი ფასადი მდებარეობს რესპუბლიკის მოედანზე და მუზეუმის ოფიციალური მისამართია რესპუბლისის მოედნის 1ა. მუზეუმი დაარსდა 1844 წლის 10 მაისს. ის ახლანდელ შენობაში გადაიტანეს 1950 წელს, 1952 წლის 23 მაისს კი საზეიმოდ გახსნეს. დაარსების დღიდან, მუზეუმის კოლექციამ 400 000 ექსპონატს მიაღწია, რომელთა შორის არის უცხოური ნამუშევრებიც. სერბეთის ეროვნული მუზეუმის შენობა 1979 წელს გამოცხადდა დიდი მნიშვნელობის მქონე კულტურულ ძეგლად.